


DYSGU MEDDWL. 


<o... 0'I> 


Pan yn eistedd dan fy nghronglwyd, 
Rhyw brydnawn daeth melus freuddwyd, 
Aeth a'm hysbryd i'r gorphenol 

Pan oedd bywyd oll yn swynol. 


Dyna'r dodrefn yn gwasgaru 
A'r ystafell yn diflanu ; 
Tybiais fod y blwyddi'n cilio 
'Nol i ie'nctyd unwaith eto. 


Newid wnaeth y ddinas fyglyd 
Am deg feusydd llanerch hyfryd, 
Ac yn llaw fy nwyfus awen 
Tybiais 'mod yn ol yn Hawen. 


Nid y capel hardd presenol, 
Ond un fu yn y gorphenol 
Gysegredig fan addoli 

I drigolion glannau'r Ceri. 


Y mae llawer llanerch dirion 
Yn nyffrynoedd Ceredigion, 
Ond nid oes o fôr i Deifi 
Hafal i ororau'r Ceri. 


Y mae llawer hardd addoldy 
Hyd lechweddau bryniau Cymru, 
Ond nid oes ym myd y meidrol 
Un i mi sydd fwy dyddorol. 


Dros y bryn 'roedd Dydd yn cilio, 
Anian megys yn noswylio, 

Tywyll Nos a'i ddu fyddinoedd 
Yn meddianu'r holl ardaloedd. 


Yn fy mreuddwyd hapus, dyddan, 
Eistedd wnawn yn sedd Broniwan ; 
O fy mlaen 'roedd llu caredig 

Yn eu dillad brethyn gwledig. 


Clywais wr uwchben y dyrfa 
Yn rhoi hanes Pen Calfaria ; 
Clywais leisiau'r dorf yn canu 
Mawl i'r Iesu am eu caru. 


Âr y llawr, yn fy nychymyg, 
Gwelais wraig, Gymreig ei diwyg ; 
Clywn ei llais mewn mil droadau 
Pan yn hwylio drwy'r hen donau. 


Yn fy nghlust mae'r adsain beunydd, 
Ond mae'r hên gantores ddedwydd 
Yn fy mreuddwyd glywn yn “ cwafro 
Heddyw'n canu yn y Wenfro. 


»”» 


Moliant mwyn y dyrfa wledig 
Lanwai'r 'stafell gysegredig, 

Ac 'roedd rhywbeth yn yr awyr 
Ai i galon yr addolwyr. 


Nid oedd yno 'run offeryn, 

Nid oedd organ, crwth na thelyn, 
Ond 'roedd cynes gân y dyrfa 
Yn adseinio yn y Wynfa! 


Caerdydd. 


Codi wnaeth y seiniau peraidd 
Yn y goleu tyner, gwanaidd,— 
Nid oedd yno nwy na thrydan 
I oleuo sedd na llwyfan. 


Ond yn nghanol yr hen gapel, 
Lawr o'r nenfwd gwyngalch uchel, 
Pedair canwyll oedd yn crogi, 

Gan wasgaru gwan oleuni. 


Wedi'r fendith, wele'n codi 

'Ren John Morgan i gyhoeddi— 

“* I'r edifar i roi cyfle, ng 
Cedwir seiat cyn myn'd adre'.” 


Wedi hyny, yn fy mreuddwyd, 
Clywais lais yr henwr penllwyd, 
Yn cynghori plant yr eglwys 
Oll i rodio llwybrau cymwys. 


“* Y mae eisieu dysgu rhodio,” 
Meddai ef, “ Y ffordd ddi-wyro ; 
Ac i gadw draw o drwbwl 

Y mae eisieu * dysgu meddwl”. 


“ Dysgwch feddwl, ie'nctyd rhadlon, 
Dyna yw fy nghyngor tirion : 

Y mae llawer un yn benbwl 

Achos peidio “ dysgu meddwl. 


“* Da yw dysgu yn yr ysgol 
Wersi'n fuan drônt yn fuddiol, 
Ond yn llawer gwell na'r cwbwl 
Ydyw dechreu * dysgu meddwl”. 


“* Pan yn nghanol eich helyntion 
Yn breuddwydio am orchestion, 
Er mwyn * gorphen pen y mwdwl, 
Y mae eisieu * dysgu meddwl”. 


“ Er mwyn rhodio mewn anrhydedd 
Ar ol gadael boreu annedd, 

Draw yn Llundain fawr neu Lerpwl, 
Y mae eisieu “ dysgn meddwl”, 


“* Pan y daw gofalon bywyd— 
Os daw hefyd gysgod adfyd, 

Fe ddaw haul i chwalu'r nifwl 
Os y'ch wedi “ dysgu meddwl”. 


** Blant bach anwyl, sy'n bwriadu 

Rhodio llwybrau gwynion Iesu, 

Er mwyn cadw 'rhai'n yn fanwl, 

Nac anghofiwch * ddysgu meddwl'.” 
* * * * 


Gyda hyn o'm cwsg deffroais, 
Ac yn ol i'r byd dychwelais,— 
Capel hardd, y dorf a'r canu 
Wedi dianc a diflanu ! 


Ond yn aros yn fy nghalon 

Mae y gair amserol, ffyddlon— 
Melyn haul neu dywyll gwmwl— 
* Y mae eisiau dysgu meddwl !” 


GLANCERI. 





